Neuvoston yhteinen toiminta 20 päivältä heinäkuuta 2000, Euroopan unionin osallistumisesta Georgian viranomaisten voimavarojen vahvistamiseen Georgian tasavallan ja Venäjän federaatioon kuuluvan Tsetsenian tasavallan rajalla olevan ETYJin tarkkailijajoukon tukemiseksi ja suojelemiseksi



Virallinen lehti nro L 183 , 22/07/2000 s. 0003 - 0003



Neuvoston yhteinen toiminta 20 päivältä heinäkuuta 2000, Euroopan unionin osallistumisesta Georgian viranomaisten voimavarojen vahvistamiseen Georgian tasavallan ja Venäjän federaatioon kuuluvan Tsetsenian tasavallan rajalla olevan ETYJin tarkkailijajoukon tukemiseksi ja suojelemiseksi (2000/456/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 14 artiklan, sekä katsoo seuraavaa: (1) Helsingin Eurooppa-neuvosto ilmaisi olevansa hyvin huolestunut Tsetsenian jatkuvan konfliktin aiheuttamasta Kaukasuksen alueen vakauteen kohdistuvasta uhasta, taistelujen mahdollisesta leviämisestä Tsetseniasta Georgiaan sekä tämän vaikutuksista Georgian alueelliseen koskemattomuuteen. (2) Georgian presidentti Shevardnadze pyysi 10 päivänä huhtikuuta 2000 Euroopan unionilta tukea Georgian pyrkimyksille varmistaa rajojensa ja naapurialueidensa suojelu sekä suojautua paremmin terrorismia, erityisesti Georgian tasavallan ja Venäjän federaatioon kuuluvan Tsetsenian tasavallan rajalla olevaan ETYJin tarkkailijajoukkoon kohdistuvaa terrorismia vastaan. (3) ETYJin tarkkailijajoukko edistää alueen vakautta keräämällä yksityiskohtaisia tietoja liikkeistä ja tapahtumista rajalla mahdollisten jännitteiden poistamiseksi. (4) Euroopan unionin puheenjohtajavaltion edustajana toiminut kenraali Sir Garry Johnson laati 17-22 päivänä kesäkuuta 2000 arvion tilanteesta paikan päällä ja totesi, että Georgian rajavartiolaitos tarvitsee ehdottomasti välineistöä suorittaakseen tehtävänsä tehokkaasti, etenkin suojellakseen ETYJin tarkkailijajoukkoa. (5) Tämä yhteinen toiminta on syytä toteuttaa pikaisesti. (6) Komissio on suostunut huolehtimaan eräistä tämän yhteisen toiminnan täytäntöönpanon kannalta välttämättömistä tehtävistä, ON HYVÄKSYNYT TÄMÄN YHTEISEN TOIMINNAN: 1 artikla 1. Euroopan unioni toimittaa tukea Georgian viranomaisten voimavarojen vahvistamiseksi, jotta Georgian rajavartiolaitos pystyy tukemaan ja suojelemaan Georgian tasavallan ja Venäjän federaatioon kuuluvan Tsetsenian tasavallan rajalla olevaa ETYJin tarkkailijajoukkoa. 2. Tätä varten Euroopan unioni toimittaa Georgian hallitukselle 15 päivään syyskuuta 2000 mennessä avustusta välineistön muodossa, joka toimitetaan Shatilin raja-asemalle 30 päivään syyskuuta 2000 mennessä. 2 artikla 1. Edellä 1 artiklan 2 kohdassa esitetyn tavoitteen saavuttamiseksi neuvosto antaa tämän yhteisen toiminnan täytäntöönpanon komission tehtäväksi. 2. Komissio valvoo ja arvioi välineistön käytännön toimittamista Georgian rajavartiolaitokselle, sen myöhempää käyttöä ja tämän yhteisen toiminnan täytäntöönpanon onnistumista. 3. Komissio raportoi neuvostolle puheenjohtajavaltion alaisuudessa ja YUTP:n korkeana edustajana toimivan neuvoston pääsihteerin avustamana. 4. Tehtäviään hoitaessaan komissio tekee tarvittaessa yhteistyötä jäsenvaltioiden paikallisten edustustojen kanssa. 3 artikla 1. Rahoitusohje 1 artiklassa mainittuja tarkoituksia varten on miljoona euroa. 2. Edellä 1 kohdassa mainituilla määrillä rahoitettavia menoja hallinnoidaan talousarvioon sovellettavien Euroopan yhteisön menettelyjen ja sääntöjen mukaisesti. 4 artikla 1. Tämä yhteinen toiminta tulee voimaan päivänä, jona se hyväksytään. Sen voimassaolo päättyy 31 päivänä joulukuuta 2000. 2. Tätä yhteistä toimintaa tarkastellaan 30 päivään syyskuuta 2000 mennessä 1 artiklan 2 kohdassa asetetun aikataulun noudattamisen varmistamiseksi. 5 artikla Tämä yhteinen toiminta julkaistaan Euroopan yhteisöjen virallisessa lehdessä. Tehty Brysselissä 20 päivänä heinäkuuta 2000. Neuvoston puolesta Puheenjohtaja F. Parly